„Desemnarea substanței, a grupului de substanțe sau a preparatului

Condiții restrictive

29. Substanțele prevăzute în anexa I la Directiva 67/548/CEE, clasificate drept cancerigene categoria 1 sau cancerigene categoria 2 și etichetate cel puțin ca «Toxic(T)» cu expresia de indicare a riscului R45: «Poate cauza cancer» sau cu expresia de indicare a riscului R49: «Poate cauza cancer prin inhalare», și enumerate după cum urmează: Cancerigene categoria 1 A se vedea lista 1 din apendice Cancerigene categoria 2 A se vedea lista 2 din apendice Nu pot fi folosite în substanțe și preparate comercializate pentru a fi vândute publicului larg în concentrații individuale egale sau mai mari decât: — fie concentrația indicată în anexa I la Directiva 67/548/CEE, fie — concentrația indicată la punctul 6, tabelul VI din anexa I la Directiva 88/379/CEE, când în anexa I la Directiva 67/548/CEE nu sunt prevăzute concentrații-limită. Fără să aducă atingere punerii în aplicare a altor dispoziții ale Comunității referitoare la clasificarea, ambalarea și etichetarea substanțelor și preparatelor periculoase, ambalajele substanțelor și preparatelor de acest tip trebuie marcate, lizibil și greu de șters, după cum urmează: «Numai pentru utilizatori profesioniști. Atenție – Evitați expunerea – obțineți instrucțiuni speciale înainte de folosire». Prin derogare, prezenta dispoziție nu se aplică pentru: (a) produse medicinale sau veterinare definite în Directiva 65/65/CEE (1); (b) produse cosmetice definite în Directiva 76/768/CEE (2); (c) — carburanți aflați sub incidența Directivei 85/210/CEE (3); — produse petroliere destinate folosirii drept combustibili în instalații de combustie fixe sau mobile; — combustibili ce se vând în sisteme închise (de exemplu butelii de gaz lichefiat); (d) alte substanțe sau preparate enumerate în anexa I la prezenta directivă, la alte puncte decât 30 și 31; (e) vopsele pentru arte plastice aflate sub incidența Directivei 88/379/CEE (4).

30. Substanțele prevăzute în anexa I la Directiva 67/548/CEE, clasificate ca mutagene categoria 1 sau mutagene categoria 2 și etichetate cu expresia de indicare a riscului R46: «Poate cauza tulburări genetice ereditare», și enumerate după cum urmează: Mutagene categoria 1 A se vedea lista 3 din apendice Mutagene categoria 2 A se vedea lista 4 din apendice Nu pot fi folosite în substanțe și preparate comercializate pentru a fi vândute publicului larg în concentrații individuale egale sau mai mari decât: — fie concentrația indicată în anexa I la Directiva 67/548/CEE, fie — concentrația indicată la punctul 6, tabelul VI din anexa I la Directiva 88/379/CEE, când în anexa I la Directiva 67/548/CEE nu sunt prevăzute concentrații-limită. Fără să aducă atingere punerii în aplicare a altor dispoziții ale Comunității referitoare la clasificarea, ambalarea și etichetarea substanțelor și preparatelor periculoase, ambalajele substanțelor și preparatelor de acest tip trebuie marcate, lizibil și greu de șters, după cum urmează:«Numai pentru utilizatori profesioniști. Atenție – Evitați expunerea – obțineți instrucțiuni speciale înainte de folosire». Prin derogare, prezenta dispoziție nu se aplică pentru: (a) produse medicinale sau veterinare definite în Directiva 65/65/CEE; (b) produse cosmetice definite în Directiva 76/768/CEE; (c) carburanți aflați sub incidența Directivei 85/210/CEE; — produse petroliere destinate folosirii drept combustibili în instalații de combustie fixe sau mobile; — combustibili ce se vând în sisteme închise (de exemplu butelii de gaz lichefiat); (d) alte substanțe sau preparate enumerate în anexa I la prezenta directivă, la alte puncte decât 29 și 31; (e) vopsele pentru arte plastice aflate sub incidența Directivei 88/379/CEE.

31. Substanțele prevăzute în anexa I la Directiva 67/548/CEE, clasificate ca toxice pentru reproducere categoria 1 sau toxice pentru reproducere categoria 2 și etichetate cu expresia de indicare a riscului R60: «Poate afecta fertilitatea» și/sau R61: «Poate afecta fătul» și enumerate după cum urmează: Toxice pentru reproducere categoria 1 A se vedea lista 5 din apendice Toxice pentru reproducere categoria 2 A se vedea lista 6 din apendice Nu pot fi folosite în substanțe și preparate comercializate pentru a fi vândute publicului larg în concentrații individuale egale sau mai mari decât: — fie concentrația indicată în anexa I la Directiva 67/548/CEE, fie — concentrația indicată la punctul 6, tabelul VI din anexa I la Directiva 88/379/CEE, când în anexa I la Directiva 67/548/CEE nu sunt prevăzute concentrații limită. Fără să aducă atingere punerii în aplicare a altor dispoziții ale Comunității referitoare la clasificarea, ambalarea și etichetarea substanțelor și preparatelor periculoase, ambalajele substanțelor și preparatelor de acest tip trebuie marcate, lizibil și greu de șters, după cum urmează: «Numai pentru utilizatori profesioniști. Atenție – Evitați expunerea – obțineți instrucțiuni speciale înainte de folosire». Prin derogare, prezenta dispoziție nu se aplică pentru: (a) produse medicinale sau veterinare definite în Directiva 65/65/CEE; (b) produse cosmetice definite în Directiva 76/768/CEE; (c) — carburanți aflați sub incidența Directivei 85/210/CEE; — produse petroliere destinate folosirii drept combustibili în instalații de combustie fixe sau mobile; — combustibili ce se vând în sisteme închise (de exemplu butelii de gaz lichefiat); (d) alte substanțe sau preparate enumerate în anexa I la prezenta directivă, la alte puncte decât 29 și 30; (e) vopsele pentru arte plastice aflate sub incidența Directivei 88/379/CEE.

32. Substanțe și preparate conținând una sau mai multe dintre substanțele următoare: (a) Creozot nr. IESCE 232-287-5 Nr. CAS 8001-58-9 (b) Ulei de creozot nr. IESCE 263-047-8 Nr. CAS 61789-28-4 (c) Distilate (gudron de cărbune), uleiuri naftalinice nr. IESCE 283-484-8 Nr. CAS 84650-04-4 (d) Ulei de creozot, fracțiune acenaftenică Nr. IESCE 292-605-3 Nr. CAS 90640-84-9 (e) Distilate superioare (gudron de cărbune), nr. IESCE 266-026-1 Nr. CAS 65996-91-0 (f) Ulei de antracen nr. IESCE 292-602-7 Nr. CAS 90640-80-5 (g) Acizi din gudron, cărbune brut, nr. IESCE 266-019-3 Nr. CAS 65996-85-2 (h) Creozot, lemn, nr. IESCE 232-419-1 Nr. CAS 8021-39-4 (i) Gudroane de joasă temperatură, alcaline, nr. IESCE 310-191-5 Nr. CAS 122384-78-5 32.1. Nu pot fi folosite la tratarea lemnului în cazul în care conțin: (a) a-benzopiren, în concentrație mai mare de 0,005 % (procente de masă) sau (b) fenoli extractibili cu apă, în concentrație mai mare de 3 % (procente de masă) sau atât (a), cât și (b). Mai mult decât atât, lemnul tratat astfel nu poate fi comercializat. Cu toate acestea, prin derogare: (i) Referitor la substanțe și preparate: acestea pot fi folosite la tratarea lemnului în instalații industriale atunci când conțin: (a) a-benzopiren, în concentrație mai mică de 0,05 % (procente de masă) și (b) fenoli extractibili cu apă, în concentrație mai mică de 3 % (procente de masă). Astfel de substanțe și preparate: — pot fi comercializate doar în ambalaje cu o capacitate de 200 de litri sau mai mari; — nu pot fi vândute publicului larg. Fără să aducă atingere aplicării altor dispoziții ale Comunității privind clasificarea, ambalarea și etichetarea substanțelor și preparatelor periculoase, ambalajele substanțelor și preparatelor de acest fel trebuie să fie marcate, lizibil și greu de șters, după cum urmează: «A se folosi doar în instalații industriale». (ii) Referitor la lemnul tratat conform punctului (i) care este pus pe piață pentru prima dată: acest lucru este permis numai pentru uz profesional și industrial, de exemplu pentru căi ferate, la transmiterea energiei electrice, în telecomunicații, pentru împrejmuiri și în porturi și căi de navigație. Cu toate acestea, astfel de lemn nu poate fi folosit: — în interiorul clădirilor, fie cu scop decorativ, fie nu, indiferent de destinația clădirilor (locuință, sediu, agrement); — la fabricarea unor containere destinate creșterii și pentru orice tratare ulterioară și fabricare a unor ambalaje care pot intra în contact ori care pot contamina produse de bază, produse intermediare și/sau produse finite destinate consumului de către oameni și/sau animale, ori destinate oricărui tratament ulterior; — în locuri de joacă și în alte spații de agrement în aer liber destinate publicului sau în cazuri în care există pericolul contactului cu pielea. (iii) Referitor la lemnul vechi tratat: interdicția nu se aplică atunci când acesta este plasat pe piață la mâna a doua. Cu toate acestea, astfel de lemn nu poate fi folosit: — în interiorul clădirilor, fie cu scop decorativ, fie nu, indiferent de destinația clădirilor (locuință, sediu, agrement); — la fabricarea unor containere destinate creșterii și pentru orice tratare ulterioară și fabricare a unor ambalaje care pot intra în contact ori care pot contamina produse de bază, produse intermediare și/sau produse finite destinate consumului de către oameni și/sau animale, ori destinate oricărui tratament ulterior; — în locuri de joacă și în alte spații de agrement în aer liber destinate publicului sau în cazuri în care există pericolul contactului cu pielea.